Аԥсны аԥыза-министр Геннади Гагәылиа амҩатә машәыр аан иҭахара зыхҟьаз ҳәа иаанкылоу амашьынарныҟәцаҩ Ҳаџьараҭ Ҭарсман иусеилыргара иазкыз аилатәара аԥшьашаҽны ишымҩаԥысыз еиҭалҳәеит Sputnik акорреспондент Сариа Кәарцхьиаԥҳа.
Аԥсны иҟоуп алхырҭатә ҭыԥқәа 152, алхырҭатә ҭыԥ хадақәа 35 рҟны. Алхырҭатә ҭыԥқәа 2 аадыртраны иҟоуп Москвеи Черкесски. Сҭампылгьы даҽакы аадыртып ҳәа ргәы иҭоуп.
Ҿыц еилкаау адыррақәа рыла, Аԥсны ахада иалхрақәа раан абжьыҭара азин рымоуп 118 нызқьи 932 алхыҩцәа.
Аинформациатә агентра Sputnik Аԥсны Алхратә комиссиа хадаҟны Жәларбжьаратәи апресс-центр аҿы нанҳәа 25 рзы иаанартуеит анҭыҵтәи арадиостанциа, иара убас ишиашоу ицо атексттәи авидеотранслиациақәеи мҩаԥнагалоит асаити асоциалтә ҳақәеи рҟны.